Vueling

Vueling SA je španielska nízkonákladová letecká spoločnosť so sídlom vo Viladecans v Barcelone s ďalšími základňami na letisku Barcelona–El Prat (hlavná); Letisko Paríž-Orly v Paríži, Francúzsko; letisko Schiphol v Amsterdame, Holandsko ; a Letisko Leonardo da Vinci–Fiumicino v Ríme, Taliansko (sekundárne). Vueling je najväčšia letecká spoločnosť v Španielsku, ako veľkosťou flotily, tak aj počtom destinácii. V roku 2025 Vueling obsluhuje 111 destinácii v Afrike, Ázii, Európe a na Blízkom východe a v roku 2023 spoločnosť prepravila 37 miliónov cestujúcich. Od roku 2013 je súčasťou nadnárodnej holdingovej spoločnosti International Airlines Group, materskej spoločnosti British Airways, Iberia, Aer Lingus a LEVEL.

 História spoločnosti 

 Založenie 
Spoločnosť Vueling bola založená 10. februára 2004 a svoju prevádzku začala 1. júla 2004. Jej prvý let sa uskutočnil medzi Barcelonou a Ibizou. Spočiatku flotilu tvorili dve lietadlá Airbus A320 so základňou v Barcelone, obsluhujúce linky do destinácií Brusel, Ibiza, Palma de Mallorca a Paríž-CDG. Názov Vueling vznikol spojením španielskeho slova vuelo (let) s anglickou príponou -ing.

Hlavnými akcionármi Vuelingu boli spočiatku Apax Partners (40 %), Inversiones Hemisferio (Grupo Planeta) (30 %), manažérsky tím Vuelingu (23 %) a americká letecká spoločnosť JetBlue (7 %). Počas jej zrodu bol generálnym riaditeľom spoločnosti Lázaro Ros, zatiaľ čo CEO bol Carlos Muñoz. V novembri 2007 Vueling menoval riaditeľa Spanair Larsa Nygaarda za CEO, aby nahradil Carlosa Muñoza, ktorý zostal členom predstavenstva.
Od roku 2005 je letisko v Madride v poradí druhou základňou. Po nej nasledovala prvá základňa mimo Španielska na parížskom letisku CDG v roku 2007. Sevilla nasledovala v decembri 2009.

 Finančná kríza a reštrukturalizácia 
V júni roku 2007 investičná spoločnosť Apax Partners predala svoj 21% podiel vo Vuelingu, čím sa začalo obdobie finančných problémov spoločnosti. Dočasne bol pozastavený aj predaj akcií v spoločnosti. Následkom krízy v spoločnosti odstúpili dvaja riaditelia a predseda predstavenstva. To viedlo k tomu, že v septembri 2007 nastúpila bývalá výkonná riaditeľka britskej nízkonákladovej leteckej spoločnosti Go, Barbara Cassani, do Vuelingu ako predsedníčka predstavenstva. Letecká spoločnosť sa potom pustila do reštrukturalizácie a prvý zisk vykázala až v polovici roka 2009.
vpravo|náhľad| Vueling Airbus A320-214 vo farbách MTV na letisku Paríž-CDG, Francúzsko (2008)

 Ekonomická štatistika 
Obrat(€m)Čistý zisk(€m)Počet zamestnancovPočet prepravených cestujúcich(m)Naplnenosť (%)Veľkosť flotilyZdroj20084378.51,0135.970.321200959827.81,1958.273.726201079046.01,26611.073.236201185610.41,38912.375.64420121,10328.31,77414.877.75320131,40493.41,93717.279.66420141,69798.32,39021.579.68020151,93395.32,63724.881.39620162,02748.93,03027.882.410620172,0851173,08929.683.710820182,3381493,55332.784.311320192,4461324,43934.585.71222020594−7853,9959.669.812720211,014−3503,96915.876.612720222,6001304,57031.987.012420233,1893154,60537.091.0124

 Súčasnosť 
 Destinácie 
náhľad| Krajiny, v ktorých Vueling pôsobí k septembru 2024
Vueling prevádzkuje letecké linky do viac ako 100 destinácií a pokrýva najväčšie mestá Španielska, Európy, severnej Afriky a blízkeho východu.

 Vernostný program 
Spoločnosť ponúka svojim zákazníkom vernostný (frequent flyer) program Vueling Club, v rámci ktorého môžu zákazníci získavať body Avios – zľavy na ďalšie lety so spoločnosťou Vueling, alebo u jej partnerskej spoločnosti Iberia.

 Dohody o zdieľaní kódov 
Vueling má dohody o zdieľaní kódov leteckých liniek s nasledujúcimi leteckými spoločnosťami:
 British Airways
 Iberia

 Flotila 
náhľad| Airbus A321-200 spoločnosti Vueling
V marci 2025 disponovala spoločnosť Vueling flotilou tvorenou výlučne lietadlami z rodiny Airbus A320:Airbus Orders and Deliveries (XLS), monthly updated, accessed via 
+Flotila Vueling Lietadlo V prevádzke Objednávky Cestujúci Poznámky Airbus A319-100 6 — 144 Airbus A320-200 90 — 180 186 Airbus A320neo 26 — 186 Airbus A321-200 18 — 220 Airbus A321neo 4 — 236 Celkom 144 0

 Referencie 

 Iné projekty 

 Extrerné odkazy 
 Skytrax - Vueling

 Zdroj 


Kategória:Nízkonákladové letecké spoločnosti
Kategória:Letecké spoločnosti Španielska
Kategória:Podniky založené v 2004